Veslovací trenažér posilňuje dolnú aj hornú polovicu tela vrátane chrbtových a brušných svalov. Je preto vhodný ako jediný fitness stroj do domácnosti, lebo precvičí a posilní väčšinu hlavných svalových skupín. Tréning na veslárskom trenažéri má vplyv aj na hlboké svalstvo okolo chrbtice, najviac však pôsobí na štvorhlavý a priamy stehenný sval, ďalej na sedacie svaly, hamstringy a lýtka. Na pažiach sa posilňujú bicepsy, tricepsy a deltové svaly.